open-index/open-wikipedia-markdown huggingface dataset:
சாய் ஜெயலட்சுமி ஜெயராம்

**சாய் ஜெயலட்சுமி ஜெயராம்** (*Sai Jayalakshmy Jayaram*) (பிறப்பு: பிப்ரவரி 16,1977) ஒரு முன்னாள் தொழில்முறை டென்னிசு வீராங்கனையாவார்.

தனது தொழில் வாழ்க்கையில், பன்னாட்டு டென்னிசு கூட்டமைப்பு நடத்தும் மகளிருக்கான போட்டியில் ஏழு ஒற்றையர் மற்றும் 34 இரட்டையர் பட்டங்களை வென்றுள்ளார். டிசம்பர் 25,2000 அன்று, இவர் உலக ஒற்றையர் தரவரிசையில் 331 என்ற இலக்கை அடைந்தார். ஜூன் 18,2001 அன்று, இரட்டையர் தரவரிசையில்  249 வது இடத்தைப் பிடித்தார்.

இந்தியக் கூட்டமைப்பு கோப்பை அணிகாக விளையாடிய ஜெயலட்சுமி ஜெயராம், 6-7 என்ற புள்ளிக் கணக்கில் வெற்றியைப் பதிவு செய்தார். 
இவர் 2005 இல் உருசியாவின் நினா பிராட்சிகோவாசை எதிர்த்து குறிப்பிடத்தக்க வெற்றியைப் பெற்றார்.

2003 ஐததாராபாத்தில் நடந்த இரட்டையர் போட்டியில் சக வீரர் ருஷ்மி சக்ரவர்த்தியுடன் இணைந்து மகளிர் டென்னிசு சங்கம் நடத்தும் போட்டியில் அறிமுகமானார். சாய் ஜெயலட்சுமி ஜெயராம் தொழில்முறை டென்னிசிலிருந்து 2010 இல் ஓய்வு பெற்றார்.

## மேற்கோள்கள்

## வெளி இணைப்புகள்
* 
* 
* 

பகுப்பு:தமிழ்நாட்டு விளையாட்டு வீராங்கனைகள்
பகுப்பு:1977 பிறப்புகள்
பகுப்பு:வாழும் மக்கள்
சுருதி குரியன்

**சுருதி குரியன்** (*Shruti Kurien*) (பிறப்பு: மார்ச் 28,1983) ஓர் இந்திய இறகுப்பந்தாட்ட வீராங்கனை ஆவார். இவர் தனது கூட்டாளியான ஜுவாலா குட்டாவுடன் இணைந்து 2000 மற்றும் 2002-2008 இல் தேசிய மகளிர் இரட்டையர் கோப்பையை வென்றார். 2004, 2006 மற்றும் 2010 தெற்காசிய விளையாட்டுப் போட்டிகளில் பெண்கள் இரட்டையர் மற்றும் குழு நிகழ்வுகளில் தங்கப் பதக்கம் வென்ற இவர், 2006 பொதுநலவாய விளையாட்டுகளில் கலப்பு அணிக்கான வெண்கலத்தையும் வென்றார். 2008இல் பல்கேரியாவில் நடந்த பெண்கள் இரட்டையர் போடியில் பட்டத்தை குரியன் வென்றார். இவர் மகாராட்டிராவைச் சேர்ந்த மற்றொரு தேசிய இறகுப்பந்தாட்ட வீரரான நிகில் கனேட்கர் என்பவரை மணந்தார். இருப்பினும் இருவரும் இப்போது விவாகரத்து செய்துள்ளனர்.

## மேற்கோள்கள்

பகுப்பு:மலையாள மக்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:1983 பிறப்புகள்
டெட்ராபீனைலார்சோனியம் குளோரைடு

**டெட்ராபீனைலார்சோனியம் குளோரைடு** (*Tetraphenylarsonium chloride*) என்பது C24H20AsCl என்ற மூலக்கூற்று வாய்ப்பாடால் விவரிக்கப்படும் ஒரு வேதியியல் சேர்மமாகும். நான்முகி வடிவத்திலுள்ள டெட்ராபீனைலார்சோனியம் நேர்மின் அயனியைச் சேர்ந்த குளோரைடு உப்பாக இது வகைப்படுத்தப்படுகிறது. வெண்மை நிறத்தில் காணப்படுகிறது. முனைவு பெற்ற கரிமக் கரைப்பான்களில் கரையும். பெரும்பாலும் இது நீரேற்றாகப் பயன்படுத்தப்படுகிறது. 

## தயாரிப்பும் வேதி வினையும்

டிரைபீனைலார்சீனிலிருந்து இருந்து தயாரிக்கப்படும் டெட்ராபீனைலார்சோனியம் குளோரைடு ஐதரோகுளோரைடை நடுநிலையாக்குவதன் மூலம் இது தயாரிக்கப்படுகிறது.:
:(C6H5)3As  +  Br2   →   (C6H5)3AsBr2 
:(C6H5)3AsBr2  + H2O  →  (C6H5)3AsO  +  2 HBr
: (C6H5)3AsO  +   C6H5MgBr  →  (C6H5)4AsOMgBr
:(C6H5)4AsOMgBr  +  3 HCl  →  (C6H5)4AsCl.HCl  +  MgBrCl
:(C6H5)4AsCl.HCl  +  NaOH  →  (C6H5)4AsCl  +  NaCl  +  H2O

மற்ற நான்கிணைய உப்புகளைப் போலவே, டெட்ராபீனைலார்சோனியம் குளோரைடும் கரிம ஊடகங்களில் பல்லணு நேர்மின் அயனிகளைக் கரைக்கப் பயன்படுகிறது. இந்த நோக்கத்திற்காக, எதிர்மின் அயனிகளைக் கொண்ட நீரிய அல்லது மெத்தனாலிக் கரைசல்கள் டெட்ராபீனைலார்சோனியம் குளோரைடு கரைசலுடன் சேர்த்து சூடுபடுத்தப்படுகின்றன். பொதுவாக டெட்ராபீனைலார்சோனியம் எதிர்மின் அயனி உப்பு வீழ்படிவாக உருவாகிறது. 

## தொடர்புடைய சேர்மங்கள்
* டெட்ராபீனைல் பாசுபோனியம் குளோரைடு 
* டெட்ராபியூட்டைலமோனியம் குளோரைடு
* டெட்ராயெத்திலமோனியம் குளோரைடு

## மேற்கோள்கள்

பகுப்பு:குளோரைடுகள்
பகுப்பு:பீனைல் சேர்மங்கள்
உருஷ்மி சக்ரவர்த்தி

**உருஷ்மி சக்ரவர்த்தி** (*Rushmi Chakravarthi*) (பிறப்பு: அக்டோபர் 9,1977) இந்தியவைச் சேர்ந்த முன்னாள் தொழில்முறை டென்னிசு வீரர் ஆவார். இவர் பன்னாட்டு டென்னிசு கூட்டமைப்பு நடத்திய மகளிர் போட்டிகளில் 52 முறை பட்டங்களை வென்றுள்ளார். இது ஒரு இந்திய பெண் வீரர் பெற்ற மிக உயர்ந்த எண்ணிக்கையாகும். செப்டம்பர் 2005 இல் கொல்கத்தாவில் நடைபெற்ற மகளிர் டென்னிசு கூட்டமைப்பு நடத்திய போட்டியான *சன்ஃபீஸ்ட் ஓபன்* போட்டியின் முதல் சுற்றில் விளையாடிய பிறகு இவர் தொழில்முறை வீராங்கனை ஆனார். இவரது கடைசி போட்டி ஜூன் 2017 இல் அவுரங்காபாத்தில் நடந்தது.

## மேற்கோள்கள்

## வெளி இணைப்புகள்

* 
* 
* 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:இந்திய டென்னிஸ் வீரர்கள்
கலு லால் குர்ஜார்

கலு லால் குர்ஜார் **(''Kalu Lal Gurjar'')** (பிறப்பு 1 மே 1953)  பாரதிய ஜனதா கட்சியைச் சேர்ந்த அரசியல்வாதியும் தற்போதைய இராசத்தான் குஜார் மகாசபையின் தலைவரும் ஆவார். 2013 முதல் 2018 வரை ராஜஸ்தான் சட்டமன்றத்தில் அரசு தலைமைக் கொறடாவாகப் பணியாற்றி உள்ளார். வசுந்தரா ராஜே தலைமையிலான மாநில அமைச்சரவையில் அமைச்சராகவும் பணியாற்றினார். மேலும் முன்னாள் முதலமைச்சர் பைரோன் சிங் செகாவத் தலைமையிலான அரசாங்கத்தில் சுரங்கம் மற்றும் கனிம வளங்கள் துறை இராஜாங்க அமைச்சராகவும் பணியாற்றியுள்ளார். இவர்  பில்வாரா மாவட்டம், மண்டல் சட்டமன்ற தொகுதியிலிருந்து நான்கு முறை சட்டமன்ற உறுப்பினராகத் தேர்ந்தெடுக்கப்பட்டார். இவர் குஜார் தேவ்நாராயண் நற்பணி மன்றத்தின் தலைவராகவும் உள்ளார்.

## ஆரம்பகால வாழ்க்கை மற்றும் கல்வி
குஜார், 1 மே 1953 அன்று  இராசத்தான் மாநிலத்தின் குர்லான் கிராமத்தில்  ரூபி தேவி குஜார் மற்றும் கங்கா ராம் குஜார் ஆகியோருக்கு மகனாகப் பிறந்தார். இவர் ஒரு ஏழைக் குடும்பத்தைச் சேர்ந்தவர். இவரின் பெற்றோர் இருவரும் விவசாயிகள் ஆவர். ஆரம்பக் கல்வியை குர்லான் கிராமத்தில் முடித்த இவர் தனது நடுநிலைக் கல்வியை இராசத்தானின் மற்றொரு கிராமமான கேடர்மாலாவில் முடித்தார். பின்னர் புர் மேல்நிலைப் பள்ளியில் தனது இடைநிலைக் கல்வியை முடித்தார். பின்னர் பில்வாராவில் உள்ள எம். எல். வி அரசு கல்லூரியில் சேர்க்கை பெற்று பல்கலைக்கழகத்திற்கு முந்தைய வகுப்பை முடித்தார். 1976 ஆம் ஆண்டு பி.ஏ. (Hon ' s) எல். எல். பி வரை அதே கல்லூரியில் தனது படிப்பைத் தொடர்ந்தார். பின்னர் பில்வாரா மாவட்ட நீதிமன்றத்தில் பயிற்சியைத் தொடங்கிய அவர் வழக்கறிஞராகப் பணியாற்றினார்.

## அரசியல் வாழ்க்கை
தனது 29 வயதில் அரசியலில் நுழைந்த குஜார் 1982 ஆம் ஆண்டில் பாரதிய ஜனதா கட்சியில் சேர்ந்தார். மேலும், பில்வாராவிலிருந்து பாஜக மாவட்ட பொதுச் செயலாளராக தேர்ந்தெடுக்கப்பட்டார். இவர்  ராஜஸ்தான் சட்டமன்றத் தேர்தலில் 1985 இல் மண்டல் சட்டப்பேரவைத் தொகுதியில் முதன் முதலாகப் போட்டியிட்டு இந்திய தேசிய காங்கிரசின் பிஹாரி லால் பரீக்கிடம் தோற்றார். 1990 ஆம் ஆண்டில், குஜார் மீண்டும் ராஜஸ்தான் சட்டமன்றத்திற்கான விதான் சபா தேர்தலில் பாஜகவிலிருந்து, மண்டல் விதான் சபா தொகுதியிலிருந்து போட்டியிட்டு 14,916 வாக்குகள் வித்தியாசத்தில் வெற்றி பெற்றார். இவர் இராசத்தான் அரசாங்கத்தில்  முதல்வர் பைரோன் சிங் ஷெகாவத் தலைமையில் சுரங்கம் மற்றும் கனிம வளங்கள் துறையின் இராஜாங்க அமைச்சராகப் பணியாற்றினார்1993 இராசத்தான் சட்டமன்றத் தேர்தலில் பாஜக சார்பில் மண்டல் தொகுதியில் இருந்து 13,416 வாக்குகள் வித்தியாசத்தில், காங்கிரசின் ஹபீஸ் முகமதுவை தோற்கடித்தார்.

## தனிப்பட்ட வாழ்க்கை
கலு லால், சரோஜ் தேவி குஜார் என்பவரை மணந்தார். இவரின் மனைவி சுவனா ஊராட்சி ஒன்றிய தலைவராக தொடர்ச்சியாக பத்தாண்டுகள் பணியாற்றியுள்ளார். இந்த இணையருக்கு நான்கு மகள்கள் உள்ளனர்.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
தேவி தாசு நாகர்

**தேவி தாசு நாகர்**  (*Devi Das Naha*r) இந்தியாவின் பஞ்சாபில் உள்ள அமிர்தசரசு மாவட்டத்தைச் சேர்ந்த ஒரு வால்மீகி ஆர்வலர் மற்றும் அரசியல்வாதி ஆவார். இவர் வால்மீகி தரம் யுத் மோர்ச்சா கட்சியின் தலைவராக உள்ளார்.

## அரசியல் வாழ்க்கை
பஞ்சாபின் அமிர்தசரசு பகுதியில் செயலில் உள்ள பகுஜன் சமாஜ் கட்சியின் பிளவுபட்ட குழுவான பகுஜன் சமாச் கட்சியின் (அம்பேத்கர்)  தலைவராக இவர் உள்ளார். 2002 ஆம் ஆண்டு பஞ்சாபில் நடைபெற்ற சட்டப்பேரவைத் தேர்தலில், பகுஜன் சமாச்சு கட்சியின் அம்பேத்கார் பிரிவு தேர்தலில் போட்டியிட 23 வேட்பாளர்களை நிறுத்தியது. இவர்கள் இணைந்து 20,260 வாக்குகளைப் பெற்றனர். இதனால் பகுஜன் சமாஜ் கட்சியின் அம்பேத்கார் பிரிவு  2003 ஆம் ஆண்டு டிசம்பர் மாதம் 31 அன்று பகுஜன் சமாஜி கட்சியுடன் மீண்டும் இணைந்தது. 2004 ஆம் ஆண்டு நடைபெற்ற மக்களவைத் தேர்தலுக்குப் பிறகு  தேவிதாசு நாகர், சியா லால் நாகர், பிரிதம் சந்த் மற்றும் பல்வந்த் சிங் சுல்தான்பூர் ஆகியோர் பகுஜன் சமாஜ் கட்சியிலிருந்து  வெளியேற்றப்பட்டனர். கட்சியின் தேசிய பொதுச் செயலாளரும் மாநிலத் தலைவருமான நரேந்திர குமார் காசியப் உடனான கருத்து வேறுபாடுகள் காரணமாக  இவரது பகுஜன் சமாஜ் அம்பேத்கார் பிரிவில் மீண்டும் இணைத்தனர். 2009 மக்களவைத் தேர்தலில், சுக்பீர் சிங் பாதல், தேவி தாசு நாகரை சந்தித்த பின்னர், பகுஜன் சமாஜ் கட்சி பாரதிய சனதா கட்சி வேட்பாளர்களுக்கு தனது ஆதரவை அறிவித்தது.

## மேலும் காண்க
* பகுஜன் சமாஜ் கட்சி

## மேற்கோள்கள்

பகுப்பு:இந்திய செயற்பாட்டாளர்கள்
பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:அமிர்தசரஸ் மாவட்டம்
பூஜாஸ்ரீ வெங்கடேசா

**பூஜாஸ்ரீ வெங்கடேசா** (*Poojashree Venkatesha*)(பிறப்பு: ஜூலை 27,1990) இந்தியாவைச் சேர்ந்த  முன்னாள் டென்னிசு வீராங்கனை ஆவார். இவர் முதன்மையாக  பன்னாட்டு டென்னிசு கூட்டமைப்பு நடத்தும் மகளிர் போட்டிகளில்  போட்டியிடுகிறார். 2008 பொதுநலவாய இளைஞர் விளையாட்டுப் போட்டிகளில் பெண்கள் ஒற்றையர் போட்டியில் இந்தியாவுக்காக வெள்ளிப் பதக்கம் வென்றார்.

## மேற்கோள்கள்
#'Venkatesha wins the 2009 Circuit ITF tournament of US$10000 by beating United Kingdom's Emily Webley-Smith'- ITF Tennis: itftennis.com: 2009 Delhi ITF
#'Venkatesha's basic information'- WTA Tour

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:இந்திய டென்னிஸ் வீரர்கள்
மாத்து மாவட்டம்

**மாத்து மாவட்டம்** (மலாய் மொழி: *Daerah Matu*; ஆங்கிலம்: *Matu District*) என்பது மலேசியா, சரவாக் மாநிலத்தில்; முக்கா பிரிவில் உள்ள ஒரு மாவட்டமாகும். முக்கா பிரிவு நிறுவப்படுவதற்கு முன்பு; மாத்து மாவட்டம், சரிக்கே பிரிவுக்குள் இருந்தது. 

இந்த மாவட்டத்தில் 20-க்கும் மேற்பட்ட கிராமங்கள் உள்ளன. மக்கள்தொகையில் மெலனாவு மக்கள் பெரும்பான்மையாக உள்ளனர். மெலனாவு மக்களுக்கு அடுத்தபடியாக சீனர்கள் இரண்டாவது பெரிய மக்கள்தொகை கொண்டவர்களாக  உள்ளனர்.

2020-இல் மாத்து மாவட்டத்தின் மக்கள் தொகை 21,400. மாத்து - தாரோ மாவட்ட மன்றத்தின் *(Matu-Daro District Council)* அலுவலகம் **மாத்து** நகரில் அமைந்துள்ளது. மாத்து - தாரோ மாவட்ட மன்றத்தின் கட்டிடம் மாத்துவில் உள்ள ஒரு முக்கிய அடையாளச் சின்ன்மாகவும்; மற்றும் மிகப்பெரிய கட்டிடமாகும் உள்ளது.

## பொது

மாத்து நகரம் சில ஆண்டுகளுக்கு முன்பு வரை மிக அரிதாகவே அடையாளம் காணப்பட்டது. தற்போது, ​​சிபுவில் இருந்து சாலை வழியாக மாத்து நகரத்தை அடையலாம். மாத்து நகரம் விரைவான வளர்ச்சி கண்டு வருகிறது. தற்போது மாத்து நகரம் உலர்ந்த இறால் பொருட்களுக்குப் பிரபலமானது.

மாத்து நகரத்திற்கு அருகிலுள்ள நகரம் தாரோ. அது சுமார் 24 கிலோமீட்டர் தொலைவில் உள்ளது.

## மேற்கோள்கள்

## இவற்றையும் பார்க்க

* முக்கா பிரிவு
* மலேசியாவின் மாவட்டங்கள்
* பிடாயூ மக்கள்
* மெலனாவு மக்கள்

## வெளி இணைப்புகள்
* 
* Matu & Daro District Council Official Website

பகுப்பு:சரவாக்
பகுப்பு:சரவாக் மாவட்டங்கள்
அமர் பூசண்

**அமர் பூசண்** (**Amar Bhushan**) எல்லைப் பாதுகாப்புப் படை மற்றும் இந்திய உளவுத்துறையில் பணியாற்றிய இந்தியக் காவல் பணி அதிகாரி ஆவார்.  மேலும் இவர் வெளிநாட்டு உளவு அமைப்பான ஆராய்ச்சி மற்றும் பகுப்பாய்வு அமைப்பில் 24 ஆண்டுகள் பணியாற்றினார். பின்னர் 2005ஆம் ஆண்டில் பணி ஓய்வு பெறும் வரை இந்திய அமைச்சரவை செயலகத்தில் சிறப்புச் செயலாளர் பதவி வகித்தார்.
## படைப்புகள்
வெளிநாட்டு உளவுப் பணிகள் குறித்து இவர் எழுதிய நூல்கள்:
* *The Zero-Cost Mission/The Wily Agent*
* *Escape to Nowehere*
* *Inside Nepal/The Walk In and Terror in Islamabad.*

## மேற்கோள்கள்

பகுப்பு:இந்திய உளவாளிகள்
பகுப்பு:இந்திய காவல் பணி அதிகாரிகள்
பகுப்பு:இந்திய எழுத்தாளர்கள்
மெராடோங் மாவட்டம்

**மெராடோங் மாவட்டம்** (மலாய் மொழி: *Daerah Meradong*; ஆங்கிலம்: *Meradong District*) என்பது மலேசியா, சரவாக் மாநிலத்தில்; சரிக்கே பிரிவில் உள்ள ஒரு மாவட்டமாகும். மெராடோங் மாவட்டத்தின் தலைநகரம் பிந்தாங்கூர் *(Bintangor).* 

மெரடோங் மாவட்டம் 719 சதுர கிமீ பரப்பளவைக் கொண்டுள்ளது. இந்த மாவட்டம் சரவாக் மாநிலத்தின் மிகச்சிறிய மாவட்டமாக அறியப்படுகிறது. இது சரிக்கே மாவட்டத்திற்கு அருகில் அமைந்துள்ளது.

## பொது

மாவட்டத்தின் மையத்தில் பாயும் ஆற்றின் பெயரில் இருந்து மெராடோங் என்ற பெயர் வந்தது. சனவரி 24, 1984 அன்று, இந்த மாவட்டத்தின் பெயர் **மெராடோங் மாவட்டம்** என மாற்றப்பட்டது. 

13 பிப்ரவரி 1984 தேதியிட்ட சரவாக் அரசாங்க அரசிதழ் பகுதி II, தொகுதி:XXXIX, எண்.4 *(Sarawak Government Gazette Part II, Vol:XXXIX, No.4)* வழியாக மாவட்டத்தின் பெயர் மாற்றம் அரசிதழில் வெளியிடப்பட்டது. 

பிந்தாங்கூர் நகரம், மெராடோங் மாவட்டத்தின் தலைநகரம் ஆகும். பிந்தாங்கூர் நகரில் நான்கு மேல்நிலைப் பள்ளிகள் உள்ளன.

## கல்வி

மெராடோங் மாவட்டத்தில் 32 தொடக்கப் பள்ளிகள் உள்ளன. அவற்றில் 18 தேசியப் பள்ளிகள் (SK); மற்றும் 14 தேசிய வகை பள்ளிகள் (SJK(c). 

மலேசிய ஆசிரியர் கல்விக் கழகத்தின் *(Malaysian Teachers Education Institute)* இராஜாங் வளாகம், பிந்தாங்கூர் நகரத்திலிருந்து 17 கிலோமீட்டர் தொலைவில் அமைந்துள்ளது.

## மேற்கோள்கள்

## இவற்றையும் பார்க்க
* மெலனாவு மக்கள்
* சரிக்கே பிரிவு
* மலேசியாவின் மாவட்டங்கள்
* இகான் மக்களவைத் தொகுதி

## வெளி இணைப்புகள்
* 
* Matu & Daro District Council Official Website

பகுப்பு:சரவாக் மாவட்டங்கள்
மு. நடேஷ்

**மு. நடேஷ்** (14, சனவரி, 1960 - 9, செப்டம்பர், 2024) என்பவர் இந்தியாவின், தமிழ்நாட்டைச் சேர்ந்த ஓவியர், நாடக இயக்குநர், எழுத்தாளர் ஆவார்.

## வாழ்கைக் குறிப்பு
நடேஷ் தமிழ்நாட்டின் சென்னையில் 14, சனவரி, 1960 அன்று பிறந்தார். இவரின் தந்தை தமிழ் எழுத்தாளரும், நாடக ஆளுமையான ந. முத்துசாமி ஆவார். சிறு வயதிலிருந்தே இவரின் தந்தையின் கலை இலக்கிய சகாக்களினுடன் பழகிவந்து அவர்களின் தாக்கம் பெற்றார். சென்னை ஓவியக் கல்லூரியில் இணைந்து பயின்றார். ஓவியக் கல்லூரியில் பயின்ற காலத்திலும் அதற்குப் பிறகான பத்து ஆண்டுகள் கூத்துப்பட்டறைப் பணிகளில் இணைந்து பணியாற்றினார். அதனால் நாடக அரங்கு அமைபிலும் ஒளி அமைப்பிலும் மதமையைப் பெற்றிருந்தார். 1990 இல் பண்டிட் ரவிசங்கரின் இசை நாடகமானது இந்தியா முழுவதும் நடத்தப்பட்டபோது அதற்கான அரங்க அமைப்பும், ஒளியமைப்பும் இவரால் மேற்கொள்ளபட்டன. ந. முத்துசாமியின் இறப்புக்குப் பிறகு கூத்துப்பட்டறையின் நிர்வாக அறங்காவலராக பொறுப்பேற்றார்.

இவர் ஆயிரக்கணக்கான கோட்டோவியங்களை வரைந்துள்ளார். அரூப வகையிலான வண்ண ஓவியங்களையும் வரைந்துள்ளார்.

உடல் நலக் குறைவால் பாதிக்கப்பட்டு தொடர் சிகிச்சையில் இருந்த நடேஷ் தன் 64 வயதில் (9 செப்டம்பர் 2024) சென்னையில் இறந்தார்.

## மேற்கோள்கள்

பகுப்பு:1960 பிறப்புகள்
பகுப்பு:2024 இறப்புகள்
பகுப்பு:தமிழக ஓவியர்கள்
பகுப்பு:நாடக இயக்குநர்கள்
கே. எம். எம். மேதா

**கே. எம். எம். மேதா** (*K. M. M. Metha*) ஓர் இந்திய அரசியல்வாதியும் தமிழ்நாட்டின் சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் கொடைக்கானலைச் சார்ந்தவர். 1967ஆம் ஆண்டு நடைபெற்ற சட்டமன்றத் தேர்தலில் பெரியகுளம் சட்டமன்றத் தொகுதியிலிருந்து திராவிட முன்னேற்றக் கழக வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:தேனி மாவட்ட மக்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:2013 இறப்புகள்
பகுப்பு:1926 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
அரங்கநாதபுரம்

**ரங்கநாதபுரம்** என்று அழைக்கப்படும் 'அரங்கநாதபுரம்' என்பது தமிழ்நாடு, தஞ்சாவூர் மாவட்டம், திருக்காட்டுப்பள்ளியில் அமைந்துள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் திருக்காட்டுப்பள்ளி பகுதிக்கு அருகில் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அரங்கநாதபுரம் பகுதியின் மொத்த மக்கள்தொகை 572 பேர் ஆகும். அதில் 308 பேர் ஆண்கள் மற்றும் 264 பேர் பெண்கள் ஆவர்.

## சமயம்
### இந்துக் கோயில்
கஜாரண்யேசுவரர் கோயில் என்றழைக்கப்படும் திருவானேசுவரர் கோவில் என்ற சிவன் கோயில் ஒன்று அரங்கநாதபுரம் பகுதியில் உள்ளது.

## அரசியல்
அரங்கநாதபுரம், திருவையாறு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தஞ்சாவூர் மக்களவைத் தொகுதி சார்ந்தது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
பகுப்பு:தஞ்சாவூர் மாவட்டத்திலுள்ள கிராமங்கள்
ர. தியாகராஜன்

**ர. தியாகராஜன்** (*R. Thiyagarajan*)(பிறப்பு 12 மார்ச்சு 1930)  ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1980 மற்றும் 1984 தேர்தல்களில் விருத்தாசலம் சட்டமன்றத் தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
தர்ம ஜாகரான் சமிதி

**தர்ம ஜாகரான் சமிதி** (*Dharm Jagaran Samiti*) என்பது இசுலாமியர்களையும் கிறித்தவர்களையும் இந்து மதத்திற்கு மாற்றும் ஒரு இந்திய அமைப்பாகும், இது "தரம் ஜாகரான்சு சமான்வே சமிதி" என்ற ஒருங்கிணைப்புக் குழுவுடன் செயல்படுகிறது. இது ஒரு வலதுசாரி இந்து தேசியவாத அமைப்பு ஆகும். 

ராஷ்டிரிய சுயம்சேவாக் சங்கத்தின் தலைமையிலான இந்து தேசியவாத அமைப்புகளுக்கான குடைச் சொல்லான சங் பரிவார் குழுவின் உறுப்பினராக தர்ம ஜாகரான் சமிதி கருதப்படுகிறது. முகலாய காலத்தில் இசுலாமுக்கு மாறிய மூதாதையர்களை இந்து மதத்திற்குத் திரும்பச் செய்வதே தர்ம ஜாக்ரன் குழுவின் குறிக்கோள் ஆகும். தலித் இந்துக்களை பல்வேறு தூண்டுதல்களை வழங்குவதன் மூலம் கிறித்துவ மதத்திற்கு மாற்றும் கிறித்தவ சமயப் பரப்பாளர்களையும் எதிர்க்கின்றனர்.

## மேற்கோள்கள்

பகுப்பு:சங்கப் பரிவார்
பகுப்பு:இந்து சமய அமைப்புகள்
பகுப்பு:இந்து இயக்கங்கள்
பகுப்பு:இந்து தேசியம்
பகுப்பு:இந்துத்துவம்
ம. ஆபிரகாம்

**ம. ஆபிரகாம்** (*M. Abraham*)(பிறப்பு 18 அக்டோபர் 1935) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1984 தேர்தலில் ஆலந்தூர் சட்டமன்றத் தொகுதியிலிருந்து திராவிட முன்னேற்றக் கழக வேட்பாளராக போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
மகாராட்டிர பிரதேச இளைஞர் காங்கிரசு

**மகாராட்டிர பிரதேச இளைஞர் காங்கிரசு** (*Maharashtra Pradesh Youth Congress*) என்பது இந்திய இளைஞர் காங்கிரசின் மகாராட்டிரா மாநில அலகு ஆகும். சமூக நலனுக்காக போராடும் நோக்கத்துடனும் வலதுசாரி கட்சிகளுக்கு எதிராக வாதிடும் நோக்கத்துடனும் காங்கிரசு கட்சியின் முன்னணி அமைப்பாகும். குணால் நிதின் ராவத் இந்த அமைப்பின் தலைவராக உள்ளார்.

## எதிர்ப்புகள்
எரிபொருள் விலை உயர்வுக்கு எதிராக இந்த அமைப்பினர் ஆர்ப்பாட்டம் செய்தனர். 

## மேற்கோள்கள்


பகுப்பு:அரசியல் அமைப்புகள்
பி. ராமன்

**பி. ராமன்** (*P. Raman*, பிறப்பு 1972) என்பவர் இந்தியாவின், கேரளத்தின் பட்டாம்பியைச் சேர்ந்த ஒரு மலையாளக்  கவிஞரும், ஆசிரியரும் ஆவார். பின்நவீனத்துவக் கவிஞரான பி. ராமன் கேரள சாகித்ய அகாதெமி விருதைப் பெற்றவர்.

## வாழ்கைச் சுருக்கம்
பி. ராமன் கேரளத்தின், பாலக்காடு மாவட்டத்தின், பட்டாம்பியில் 1972 ஆம் ஆண்டு பிறந்தார். பட்டாம்பியில் உள்ள  அரசு சமசுகிருதக் கல்லூரியில் மலையாளத்தில் முதுகலை பட்டம் பெற்றார். பட்டாம்பி, நடுவட்டத்தில் உள்ள அரசு ஜனதா மேல்நிலைப்பள்ளியிலும், பட்டாம்பி அரசு ஓரியண்டல் மேல்நிலைப்பள்ளியிலும் மலையாள ஆசிரியராகப் பணியாற்றினார். இவர் கவிஞரும் புதின எழுத்தாளருமான சந்தியா என். பி. யை மணந்தார். இந்த இணையருக்ககு இரண்டு குழந்தைகள் உள்ளனர்.

## படைப்புகள்

## விருதுகள்

* 2001: கேரள சாகித்ய அகாதெமி விருது – கனகஸ்ரீ ஆஸ்தி *கனம்*
* 2017:*ராத்திரி பன்னிரண்டரக்கு ஒரு தரட்டு*க்காக கவிதைக்கான தேசாபிமானி இலக்கிய விருது 
* 2019: *ராத்திரி பன்னிரண்டரக்கு ஒரு தரட்டு*க்குகாக கவிதைக்கான கேரள சாஹித்யா அகாதெமி விருது
* 2019: *ராத்திரி பன்னிரண்டரக்கு ஒரு தரட்டு*க்காக அயனம்-அ. அய்யப்பன் கவிதை விருது
* 2022: *இரட்டாவலன்*இக்காக பி. குன்ஹிராமன் நாயர் விருது 
* 2022: கே. வி. தம்பி விருது

## மேற்கோள்கள்

## வெளி இணைப்புகள்
* ''Kavinizhalmala'': P. Raman's blog (in Malayalam)
* "''Thurumpu'': Collection of poems by P. Raman" (in Malayalam). Sayahna. 2006.
* "''Abhayam'': Poem by P. Raman" (in Malayalam). Sayahna. 2022.
* "''Basha'': Poem by P. Raman" (in Malayalam). Sayahna. 2022.
* "''Lamba Kavithakal'': Translation of Roberto Juarroz's ''Poesía vertical'' by P. Raman" (in Malayalam). White Crow Art Daily.
* "Seven poems by P. Raman" (in Malayalam). True Copy Think. 28 April 2023.
* "Three poems by P. Raman" (in Malayalam). True Copy Think. 23 July 2022.
* "Interview with P. Raman" (in Malayalam). *[[Madhyamam]]*. 5 March 2021.

பகுப்பு:மலையாளக் கவிஞர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
சரிக்கே மக்களவைத் தொகுதி

**சரிக்கே மக்களவைத் தொகுதி** (மலாய்: *Kawasan Persekutuan Sarikei*; ஆங்கிலம்: *Sarikei Federal Constituency*; சீனம்: 泗里街联邦选区) என்பது மலேசியா, சரவாக், சரிக்கே பிரிவில்; சரிக்கே மாவட்டம், மெராடோங் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (**P208**) ஆகும்.

சரிக்கே மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து சரிக்கே மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## சரிக்கே பிரிவு

சரிக்கே பிரிவு (*Sarikei Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். சரிக்கே பிரிவின் தொடக்க கால வரலாறு 19-ஆம் நூற்றாண்டின் முற்பகுதியில் இருந்து தொடங்குகிறது. 

1845-ஆம் ஆண்டு ஏப்ரல் 30-ஆம் தேதி, இந்த சரிக்கே பகுதியைத்தான், ராஜா ஜேம்சு புரூக் முதன்முதலில் பார்வையிட்டார். ஜேம்சு புரூக்கின் நிர்வாகத்திற்கு உள்ளூர் மக்களின் முதல் எதிர்ப்பு இங்குதான் தொடங்கியது.

சரிக்கே பிரிவின் பொருளாதாரம் பெரும்பாலும் வேளாண்மை சார்ந்ததாகும். சரவாக்கில் உள்ள மற்ற பிரிவுகளை விட சரிக்கே பிரிவு அதிக அளவில் மிளகு உற்பத்தி செய்கிறது.

## சரிக்கே மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க

* மெராடோங் மாவட்டம் 
* சரிக்கே மாவட்டம்
* மலேசியாவின் மாநிலப் பிரிவுகள்
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சரவாக் நாடாளுமன்றத் தொகுதிகள்
திருவானேசுவரர் கோவில்

**திருவானேஷ்வரர் கோயில்** என்பது தமிழ்நாடு மாநிலத்தில் அமைந்துள்ள ஒரு சிவன் கோயில் ஆகும்.
## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் திருக்காட்டுப்பள்ளி பகுதிக்கு அருகில் ரங்கநாதபுரம் புறநகர்ப் பகுதியில் இக்கோயில் அமையப் பெற்றுள்ளது.

## மூலவர்
இக்கோயிலின் மூலவர் திருவானேஷ்வரர் ஆவார். கஜாரண்யேஷ்வரர், கரிவனநாதர், ஆனேஷ்வரர் மற்றும் அணைக்கார பெருமானார் என்ற திருநாமங்களிலும்  இவர் அழைக்கப்படுகிறார். தாயார் காமாட்சி அம்மன் ஆவார்.
## தலப் பெருமை
கோச்செங்கட் சோழன் கட்டிய எழுபது மாடக்கோயில்களில் இத்தலம் முதலாவதாகும்.

காஞ்சி காமகோடி பீடத்தின் அறுபத்தெட்டாவது பீடாதிபதியான சந்திரசேகரேந்திர சரசுவதி சுவாமிகள் தன் வாழ்நாளில் இக்கோயிலுக்கு வந்து ஒரு வாரம் தங்கியிருந்து தியானம் செய்த பெருமையுடையது இத்திருத்தலம்.
## இதர தெய்வங்கள்
துர்க்கை, கஜலட்சுமி, பிரம்மா, சண்டிகேசுவரர், வலம்புரி விநாயகர், வள்ளி மற்றும் தேவசேனா சமேத சுப்பிரமணியர், நந்தி மற்றும் நவக்கிரகங்கள் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தஞ்சாவூர் மாவட்டத்திலுள்ள இந்துக் கோயில்கள்
பகுப்பு:தஞ்சாவூர் மாவட்டத்திலுள்ள கோயில்கள்
சோடியம் டியூட்டராக்சைடு

**சோடியம் டியூட்டராக்சைடு**  (*Sodium deuteroxide*) என்பது NaOD என்ற மூலக்கூற்று வாய்பாட்டால் விவரிக்கப்படும் ஒரு வேதிச் சேர்மமாகும். டியூட்டரேற்ற சோடியம் ஐதராக்சைடு என்ற பெயராலும் இச்சேர்மம் அழைக்கப்படுகிறது. NaO2H என்ற வாய்பாட்டாலும் இது அடையாளப்படுத்தப்படுகிறது. பன்னாட்டு தனி மற்றும் பயன்பாட்டு வேதியியல் ஒன்றியம் டியூட்டரியத்திற்கான வாய்பாடாக 2H  என பரிந்துரைத்தாலும் பல்வேறு வேதியியலர்களும் NaOD என்ற வாய்பாட்டையே பயன்படுத்துகின்றனர். சோடியம் ஐதராக்சைடு உப்பைப் போலவே சோடியம் டியூட்டராக்சைடும் வெண்மை நிறமான ஓர் உப்பாகும். இவை இரண்டும் ஓரக மூலக்கூறுகள் என்று கருதப்படுகின்றன. இது ஒரு வலிமையான காரமாகவும், மற்ற டியூட்டரேற்ற சேர்மங்களை தயாரிக்க உதவும் டியூட்டரிய மூலமாகவும் பயன்படுத்தப்படுகிறது.  உதாரணமாக, குளோரால் நீரேற்றுடன் சோடியம் டியூட்டராக்சைடு வினைபுரியும் போது டியூட்டரேற்ற குளோரோஃபார்ம் உருவாகிறது. சோடியம் டியூட்டராக்சைடு ஓர் அயனச் சேர்மமாகும். சோடியம் நேர்மின் அயனியும் டியூட்டராக்சைடு எதிர்மின் அயனியும் சேர்ந்து இச்சேர்மம் உருவாகிறது. 

## மேற்கோள்கள்

பகுப்பு:சோடியம் சேர்மங்கள்
பகுப்பு:ஐதராக்சைடுகள்
சோடியம் மும்மெத்தில்சிலாக்சைடு

**சோடியம் மும்மெத்தில்சிலாக்சைடு** (*Sodium trimethylsiloxide*) என்பது NaOSi(CH3)3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் மும்மெத்தில்சிலானோலில் இருந்து பெறப்பட்ட இணை காரத்தின் சோடியம் உப்பு ஆகும். வெண்மை நிறத்தில் திண்மப் பொருளாக சோடியம் மும்மெத்தில்சிலாக்சைடு காணப்படுகிறது. இதன் மூலக்கூறு அமைப்பு Na-O-Na இணைப்புகளுடன் நெருக்கமாக தொடர்புடைய சேர்மங்களின் அடிப்படையில் ஒரு கொத்தைக் கொண்டுள்ளது. 

உப்பு இடப்பெயர்ச்சி வினை மூலம் மும்மெத்தில்சிலாக்சைடு ஒருங்கிணைப்பு சேர்மங்களைத்  தயாரிக்க  சோடியம் மும்மெத்தில்சிலாக்சைடு உப்பு பயன்படுத்தப்படுகிறது. மும்மெத்தில் சிலாக்சைடு ஒரு கொழுப்புநாட்ட போலி ஆலைடாகும்.  

ஆக்சைடு ஈரெதிர் மின்னயனிக்கு இது மூலமாகவும் செயற்படுகிறது.

## தொடர்புடைய சேர்மங்கள்
*சோடியம் சிலாக்சு-NaOSi(CH3)3
*பொட்டாசியம் மும்மெத்தில்சிலானோலேட்டு

## மேற்கோள்கள்


பகுப்பு:மும்மெத்தில்சிலில் சேர்மங்கள்
பகுப்பு:சோடியம் சேர்மங்கள்
ஜாலாவார் பரான் மக்களவைத் தொகுதி

**ஜாலாவார் பரான் மக்களவைத் தொகுதி** (*Jhalawar–Baran Lok Sabha constituency*) என்பது மேற்கு இந்தியாவில் இராசத்தான் மாநிலத்தில் உள்ள 25 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் நடைமுறைக்கு வந்தது. இந்தத் தொகுதி ஜாலாவார் மற்றும் பாரான் மாவட்டங்கள் முழுவதையும் உள்ளடக்கியது.

## சட்டமன்றத் தொகுதிகள்
தற்போது, ஜாலாவார் பாரன் மக்களவைத் தொகுதியில் எட்டு சட்டமன்றத் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* ஜாலாவார் மாவட்டம்
* பாரான் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:இராசத்தான் மக்களவைத் தொகுதிகள்
சிறந்த பின்னணிக் குரல் ஆண் கலைஞருக்கான தமிழக அரசின் திரைப்பட விருது

**சிறந்த பின்னணிக் குரல் ஆண் கலைஞருக்கான  தமிழ்நாடு அரசின் திரைப்பட விருது** (*Tamil Nadu State Film Award for Best Male Dubbing Artist*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும்  திரைப்பட விருதுகளில் ஒன்றாகும்.

## பட்டியல்
விருது வென்றவர்களும், எந்த படத்திற்காக பரிசு பெற்றனர் என்ற பட்டியல் இங்கே.

## மேலும் காண்க

* தமிழகத் திரைப்படத்துறை
* இந்தியத் திரைப்படத்துறை

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்
துசுயந்த் சிங்

**துசுயந்த் சிங்** (Dushyant Singh; பிறப்பு செப்டம்பர் 11,1973) ஓர் இந்திய அரசியல்வாதியும் தொழிலதிபரும் தோல்பூர் மாநிலத்தின் முன்னாள் ஆளும் குடும்பத்தைச் சேர்ந்தவர். சிங் தற்போது ஜாலாவார் பாரன் மக்களவைத் தொகுதி உறுப்பினராகப் பணியாற்றுகிறார். இவர் நான்கு முறை தேர்ந்தெடுக்கப்பட்ட பாரதிய ஜனதா கட்சி உறுப்பினராக உள்ளார்.

## கல்வி
சிங் தேராதூனில் உள்ள கில்கிரேஞ்ச் ப்ரீபரேடரீ பள்ளியில் தனது ஆரம்பக் கல்வியை முடித்தார். துசுயந்த் சிங் தேராதூனில் உள்ள தூன் பள்ளிக் கல்வி பயின்றார். தில்லியில் உள்ள தூய இசுடீபன் கல்லூரியில் பொருளாதாரத்தில் இளங்கலைப் பட்டமும், அமெரிக்காவில் உள்ள ஜான்சன் & வேல்சு பல்கலைக்கழகத்தில் உணவக நிர்வாகத்தில் கவனம் செலுத்தி வணிக நிர்வாகத்தில் முதுகலைப் பட்டமும் பெற்றார்.

## தனிப்பட்ட வாழ்க்கை
தோல்பூர் சமசுதானத்தின் முன்னாள் ஆளும் குடும்பத்தின் தலைவராக இவர் அங்கீகரிக்கப்பட்டுள்ளார். இவரின் தாயார் வசுந்தரா ராஜே சிந்தியா இரண்டு முறை இராசத்தான் முதல்வராகவும், அடல் பிகாரி வாச்பாயின் மத்திய அமைச்சரவையில் அமைச்சராகவும் பணியாற்றியுள்ளார். இவர் குவாலியர் மகாராஜா ஜீவாஜி ராவ் சிந்தியா மற்றும் ராஜமாதா விஜய ராஜே சிந்தியா ஆகியோரின் பேரனும், நாபாவின் கடைசி மகாராஜா பிரதாப் சிங் நாபா தந்தைவழி பேரனும் ஆவார்.

சிங், நேபாளத்தின் ராணா வம்சத்தைச் சேர்ந்த மகாராஜா ரஞ்சித் சிங் ஜூடோ மற்றும் கங்கா ராஜ்ய லட்சுமியின் மகளான சமந்தர் மாநிலத்தின் ஒரே இளவரசி நிகாரிகா ராஜேவை மணந்தார். நாய்களை நேசிப்பவர் என்று அறியப்படுகிறார். சதுரங்கத்திலும் ஆர்வம் கொண்ட இவர், பழங்காலப் புத்தகங்களைச் சேகரித்துவருகிறார். மேலும் நன்கு அறியப்பட்ட வனவிலங்கு ஆர்வலராகவும் உள்ளார்.

## அரசியல் வாழ்க்கை
2003ஆம் ஆண்டில் இந்தியா திரும்பிய பின்னர், சிங் தனது தாயார் மற்றும் பாட்டி விஜயராஜே சிந்தியா அடிச்சுவடுகளைப் பின்பற்றி பாஜகவில் சேர்ந்தார். இவர் தனது முதல் தேர்தலில் வெற்றி பெற்று 2004ஆம் ஆண்டில் இராசத்தானில் உள்ள ஜாலாவார் பாரான் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார்.

2009ஆம் ஆண்டில் காங்கிரசு அலை இருந்தபோதிலும், சிங் தனது இரண்டாவது மக்களவைத் தேர்தலிலும் வெற்றி பெற்றார். இந்தக் காலகட்டத்தில், மேம்பட்ட சாலைகள், சிறந்த நகர அளவிலான உள்கட்டமைப்பு மற்றும் நல்லாட்சி ஆகியவற்றின் மூலம் தனது பிராந்தியத்திற்குச் செழிப்பைக் கொண்டுவர சிங் உதவினார்.

2014ஆம் ஆண்டில் சிங் தனது மக்களவைத் தொகுதியில் மூன்றாவது முறையாக மகத்தான வெற்றியைப் பெற்றார். 2019ஆம் ஆண்டில் சிங் தனது மக்களவை ஆசனத்தைத் தொடர்ச்சியாக நான்காவது முறையாக வென்றார். சிங் தனது பதவிக்காலத்தில் தொடருந்து மற்றும் ஜலாவரின் கோலானா வானூர்தி நிலையத்தை நிறுவ உதவியுள்ளார். மீண்டும் சிங் ஐந்தாவது முறையாக 2024 இந்தியப் பொதுத் தேர்தலிலும் போட்டியிட்டு மக்களவை உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1973 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
யூரியோதைப்ளசு

**யூரியோதைப்ளசு** (*Uraeotyphlus*) என்பது இச்தியோபைடே குடும்பத்தைச் சேர்ந்த சிசிலியன்களின் ஒரு பேரினம் ஆகும். இந்தப் பேரினத்தில் ஏழு சிற்றினங்கள் உள்ளன. இவை அனைத்தும் தென்மேற்கு இந்தியாவில் மேற்குத் தொடர்ச்சி மலையில் மட்டுமே காணப்படும் அகணிய உயிரிகள் ஆகும். இதற்கு முன்னர், இந்தப் பேரினம் இதன் சொந்த ஒற்றை உயிரலகு குடும்பமான யூரியோடைப்லிடேயில் வைக்கப்பட்டிருந்தது. 

## விளக்கம்
*யூரியோதைப்ளசு* உயிரினங்கள் 23 சென்டிமீட்டர் (9.1 இன்ச்) முதல் 35 சென்டிமீட்டர்கள் (14 இன்ச்) நீளம் வரை சிறிய அளவிலான சிசிலியன் ஆகும். மிகவும் 'மேம்பட்ட' சிசிலியன்களைப் போலல்லாமல், இந்தப் பேரினத்தின் சிற்றினங்கள் முதுகெலும்புகளுடன் ஒரு உண்மையான வாலினைக் கொண்டுள்ளனர். மேலும் இவற்றின் தலையோடு ஒப்பீட்டளவில் சிக்கலான கட்டமைப்பைக் கொண்டுள்ளது. இருப்பினும், மிகவும் 'பழமையான' சிசிலியன்களைப் போலல்லாமல், மூக்குக்குக் கீழே வாய் உள் வாங்கிக் காணப்படும். மேலும் தற்காலிகத் திறப்பு கண்களுக்கு வெகு முன்னால் மற்றும் மூக்குக்குக் கீழே உள்ளது.

முதன்மை மற்றும் உயர்-வரிசை வளைய வேறுபாடு மற்றும் ஓர் முதுகெலும்பு வளையப் பிரிவுகளின் எண்ணிக்கை உடலில் மாறுபடுகிறதா என்பதை அடிப்படையாகக் கொண்டு *யூரியோதைப்ளசு* பேரினங்களுக்கிடையேயான வளைய வடிவம் இரண்டு தெளிவான வகைகளாகப் பிரிக்கப்பட்டுள்ளன. இந்த வேறுபாடு *யூ. ஆக்சியூரசு* குழு (*யூ. இன்டர்பசு, யூ. மெனோனி, யூ. நாராயணி, யூ. ஆக்சியூருசு* மற்றும் *யூ. மலபாரிகசுயூ. மலபாரிகசு* மற்றும் *யூ. ஓமனிகசு*) ஆகியவற்றின் அங்கீகாரத்தில் பிரதிபலிக்கிறது.

## சூழலியலும் இனப்பெருக்கமும்
வளை அமைத்து வாழும் இந்த விலங்குகள் முட்டையிட்டு இனப்பெருக்கம் செய்கின்றன.

## சிற்றினங்கள்
இந்த பேரினத்தில் ஏழு சிற்றினங்கள் உள்ளன. 

* *யூரியோதைப்ளசு கான்சி* கோவர், இராஜேந்திரன், நுசுபாம் மற்றும் வில்கின்சன், 2008
* *யூரியோதைப்ளசு இன்டர்பட்டசு* பிள்ளை மற்றும் ரவிச்சந்திரன், 1999
* *யூரியோதைப்ளசு மலபாரிகசு* (பெட் டோம், 1870) 
* *யூரியோதைப்ளசு மெனோனி* அன்னாண்டேல், 1913
* *யூரியோதைப்ளசு நாராயணி* சேஷாச்சார், 1939
* *யூரியோதைப்ளசு ஓமனி* கோவர் மற்றும் வில்கின்சன், 2007
* *யூரியோதைப்ளசு ஆக்சியூரசு*  (துமெரில் மற்றும் பிப்ரான், 1841) 

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:நீர்நில வாழ்வனப் பேரினங்கள்
நெமாச்சிலசு திரையாங்கிலரிசு

**நெமாச்சிலசு திரையாங்கிலரிசு** (*Nemacheilus triangularis*) என்பது இந்தியாவில் தெற்கு கருநாடகா, கேரளம் மற்றும் தமிழ்நாட்டில் மேற்குத் தொடர்ச்சி மலையில் காணப்படும் ஒரு கல் அயிரை சிற்றினமாகும். இது சரளை, கூழாங்கற்கள் மற்றும் மணலுடன் நீரோடைகளில் காணப்படும் மிகவும் பொதுவான மீனாகும். இந்த மீனின் உடல் நீளம் 5.8 சென்டிமீட்டர் (2.3 இன்ச் எஸ். எல்) வரை வளரும். இதனை மீன் வர்த்தகத்தில் காணலாம்.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பெரிய செதில் வன ஓணான்

**கலோட்சு கிராண்டிசுகுவாமிசு** (*Calotes grandisquamis*) எனும் பெரிய செதில் வன ஓணான்  காலோட்டசு பேரினத்தினைச் சார்ந்த ஒரு சிற்றினம் ஆகும். இது இந்தியாவில் மேற்குத் தொடர்ச்சி மலையின் பசுமையான மழைக்காடுகளில் காணப்படும் அகணிய உயிரிஆகும். பெரிய செதில் வன ஓணான் பகலாடி வகையினைச் சார்ந்தது. பூச்சியுண்ணி வகையினைச் சார்ந்த இந்த ஓந்தி அகும்பே முதல் அகத்தியமலை வரை காணப்படுகிறது.

## படங்கள்

படிமம்:Large_Scaled_Forest_Lizard.jpg|alt=Head|தலை
படிமம்:Calotes_grandisquamis_at_Kadavoor.jpg|alt=In Kerala|கேரளாவில்
படிமம்:Large-scaled_forest_lizard.jpg
படிமம்:Calotes_grandisquamis_78441365.jpg
படிமம்:Calotes_grandisquamis_152199604.jpg
படிமம்:Large-scaled_forest_lizard_IMG_1023.jpg


## மேற்கோள்கள்

* Boulenger, G.A. 1885 Catalogue of the Lizards in the British Museum (Nat. Hist.) I. Geckonidae, Eublepharidae, Uroplatidae, Pygopodidae, Agamidae. London: 450 pp.
* Ganesh, S. R.; S. R. Chandramouli 2013. Identification of Two Similar Indian Agamid Lizards Calotes nemoricola Jerdon, 1853 and C.grandisquamis Günther, 1875. Russ. J. Herpetol. 20 (1): 33–35.

## வெளி இணைப்புகள்

* கலோட்சு கிராண்டிசுகுவாமிசு படங்கள் http://www.kalyanvarma.net/photo.php?id=1158&tag=portfolio

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
கால்சியம் ஆர்சனைடு

**கால்சியம் ஆர்சனைடு** (*Calcium arsenide*) என்பது Ca2As2 என்ற மூலக்கூற்று வாய்பாட்டால் விவரிக்கப்படும் ஒரு வேதிச் சேர்மமாகும். கால்சியத்தின் ஆர்சனைடு உப்புகளில் இதுவும் ஒன்றாகும். கால்சியம் ஆர்சனைடு P62m என்ற இடக்குழுவில் இடம்பெற்றுள்ள ஓர் அறுகோணப் படிகமாகும். சோடியம் பெராக்சைடுடன் சமகட்டமைப்பை கொண்டுள்ளதால் இதை (Ca2+)2(As-As)4− எனவும் வெளிப்படுத்தலாம்.தாண்டலம் கொள்கலனில் சோடியம் மோனோ ஆர்சனைடும் சிலிக்கானும் சேர்ந்து வினைபுரிந்தால் Na4Ca2SiAs4 உருவாகும். பொட்டாசியம் ஆர்சனைடு, இரும்பு ஆர்சனைடு மற்றும் கால்சியம் புளோரைடு ஆகியவற்றுடன் அதிக வெப்பநிலையில் வினைபுரிந்து KCa2Fe4As4F2 என்ற சேர்மத்தை கொடுக்கிறது. 

## மேற்கோள்கள்

பகுப்பு:கால்சியம் சேர்மங்கள்
பகுப்பு:ஆர்சினைடுகள்
சூலாவ் மக்களவைத் தொகுதி

**சூலாவ் மக்களவைத் தொகுதி** (மலாய்: *Kawasan Persekutuan Sarikei*; ஆங்கிலம்: *Sarikei Federal Constituency*; சீனம்: 泗里街联邦选区) என்பது மலேசியா, சரவாக், சரிக்கே பிரிவில் சரிக்கே மாவட்டம்; பக்கான் மாவட்டம்; சூலாவ் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (**P209**) ஆகும்.

சூலாவ் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து சூலாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## சரிக்கே பிரிவு

சரிக்கே பிரிவு (*Sarikei Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். சரிக்கே பிரிவின் தொடக்க கால வரலாறு 19-ஆம் நூற்றாண்டின் முற்பகுதியில் இருந்து தொடங்குகிறது. 

1845-ஆம் ஆண்டு ஏப்ரல் 30-ஆம் தேதி, இந்த சரிக்கே பகுதியைத்தான், ராஜா ஜேம்சு புரூக் முதன்முதலில் பார்வையிட்டார். ஜேம்சு புரூக்கின் நிர்வாகத்திற்கு உள்ளூர் மக்களின் முதல் எதிர்ப்பு இங்குதான் தொடங்கியது.

சரிக்கே பிரிவின் பொருளாதாரம் பெரும்பாலும் விவசாயம் சார்ந்ததாகும். சரவாக்கில் உள்ள மற்ற பிரிவுகளை விட சரிக்கே பிரிவு அதிக அளவில் மிளகு உற்பத்தி செய்கிறது.

## சூலாவ் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க

* பக்கான் மாவட்டம் 
* சூலாவ் மாவட்டம்
* மலேசியாவின் மாநிலப் பிரிவுகள்
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சரவாக் நாடாளுமன்றத் தொகுதிகள்
கால்சிலைட்டு

**கால்சிலைட்டு**  (*Kalsilite*) என்பது KAlSiO4 என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். கிழக்கு ஆப்பிரிக்க நாடானா உகாண்டா நாட்டில் உள்ள சாமெங்கோ நிலக்குழிவுகள் போன்ற சில பொட்டாசியம் நிறைந்த எரிமலைக்குழம்புகளில் கண்ணாடிப் பளபளப்புடன் காணப்படுகிறது. வெண்மை நிறம் முதல் சாம்பல் நிறம் வரையிலான நிறத்தைக் கொண்டிருக்கும். டெக்டோசிலிகேட் கனிமங்களின் ஒரு குழுவான குறை சிலிக்கா களிமம் குழுவைச் சேர்ந்த கனிமமாகக் கருதப்படுகிறது. கால்சிலைட்டு கனிமத்தின் கடினத்தன்மை மதிப்பு 5.5 ஆகும். பன்னாட்டு கனிமவியல் சங்கம் கால்சிலைட்டு கனிமத்தை Kls  என்ற குறியீட்டால் அடையாளப்படுத்துகிறது. 

## மேற்கோள்கள்

* Webmineral.com
* Handbook of Mineralogy

பகுப்பு:பொட்டாசியம் கனிமங்கள்
பகுப்பு:அலுமினியம் கனிமங்கள்
பகுப்பு:அறுகோணவமைப்புக் கனிமங்கள்
பகுப்பு:கனிமங்கள்
பகுப்பு:பெல்ட்சுபாதாய்டு
பெலோவைட்டு-(La)

**பெலோவைட்டு-(La)** (Belovite-(La)) என்பது (NaLaSr3(PO4)3F)  என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். பன்னாட்டு கனிமவியல் சங்கம் பெலோவைட்டு-(Ce) கனிமத்தை Blv-La என்ற குறியீட்டால் அடையாளப்படுத்துகிறது. பெலோவைட்டு-(Ce) கனிமத்தின் இலந்தனைடு  ஒப்புமையாக இது கருதப்படுகிறது. பெலோவைட்டு குழுவின் துணைக்குழுவான அபடைட்டு குழுவில் இது இடம்பெறுகிறது.

பெலோவைட்டு-(La) முதன்முதலில் 1996 ஆம் ஆண்டில் கண்டுபிடிக்கப்பட்டது. நிக்கோளாய் பெலோவ் கண்டறிந்த காரணத்தால் பெலோவைட்டு என்ற பெயரைப் பெற்றது. உருசியாவின் மர்மன்சுக்கு பிராந்தியத்தில் உள்ள கிபினி மலைகளில் இரண்டு வகையான இடங்களில் பெலோவைட்டு கிடைக்கிறது. 

## மேற்கோள்கள்

பகுப்பு:சோடியம் கனிமங்கள்
பகுப்பு:இசுட்ரோன்சியம் கனிமங்கள்
பகுப்பு:பாசுப்பேட்டு கனிமங்கள்
பகுப்பு:கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:இலந்தனம் கனிமங்கள்
சேக்கு சாதிக் அலி அன்சாரி

**சேக்கு சாதிக் அலி**  (Sheikh Sadiq Ali) மேல் சிந்து எல்லைப்புற மாவட்டத்தில் துணை ஆட்சியராகவும், கைர்பூர் மாநிலத்தின் உயர்தர அரசியல் ஆலோசகராகவும் இராய் பகதூர் உத்தவ்தாசு தாராசந்துடன் சிந்துவில் இருந்து மூன்று முறை பம்பாய் சட்டமன்றத்திற்கு  தேர்ந்தெடுக்கப்பட்ட முசுலீம் உறுப்பினராகவும் இருந்தார். இவர் மதீனாவின் அன்சாரி குடும்பத்தைச் சேர்ந்தவராவார்.

சாதிக் அலி  சிந்து, பலுசிசுத்தான் மற்றும் ஆப்கானித்தானில் முசுலீம் பழங்குடியினர் என்ற புத்தகத்தை எழுதினார். இப்புத்தகம் 1901 ஆம் ஆண்டில் வெளியானது.

## மேற்கோள்கள்

பகுப்பு:20-ஆம் நூற்றாண்டு இறப்புகள்
பகுப்பு:19-ஆம் நூற்றாண்டு பிறப்புகள்
பகுப்பு:இறந்த ஆண்டு குறிப்பிடப்படவில்லை
பகுப்பு:இந்திய அரசியல்வாதிகள்
கிராட்டியனைட்டு

**கிராட்டியனைட்டு** (*Grațianite*) என்பது MnBi2S4 என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். பன்னாட்டு கனிமவியல் சங்கம் கிராட்டியனைட்டு கனிமத்தை  Gți என்ற குறியீட்டால் அடையாளப்படுத்துகிறது. 

உருமேனியா நாட்டின் பிகோர் மாகாணத்திலுள்ள நசட்டு நகரத்தில் கிராட்டியனைட்டு கனிமம் முதன் முதலில் 2014 ஆம் ஆண்டு கண்டறியப்பட்டது..

ஆற்றல்-திறனுள்ள தரவு சேமிப்பகத்தில் பயன்பாடுகளைக் கொண்டிருப்பதாக கிராட்டியனைட்டு ஆராயப்படுகிறது.

## மேற்கோள்கள்

பகுப்பு:மாங்கனீசு கனிமங்கள்
பகுப்பு:பிசுமத் கனிமங்கள்
பகுப்பு:சல்போவுப்புக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பெலோவைட்டு-(Ce)

**பெலோவைட்டு-(Ce)** (Belovite-(Ce)) என்பது (NaCeSr3(PO4)3F)  என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். பன்னாட்டு கனிமவியல் சங்கம் பெலோவைட்டு-(Ce) கனிமத்தை Blv-Ce என்ற குறியீட்டால் அடையாளப்படுத்துகிறது. பெலோவைட்டு-(La) கனிமத்தின் சீரியம் ஒப்புமையாக இது கருதப்படுகிறது. பெலோவைட்டு குழுவின் துணைக்குழுவான அபடைட்டு குழுவில் இது இடம்பெறுகிறது.

பெலோவைட்டு-(Ce) முதன்முதலில் 1954 ஆம் ஆண்டில் கண்டுபிடிக்கப்பட்டது.  நிகோலாய் பெலோவ் நினைவாக கனிமத்திற்கு இப்பெயரிடப்பட்டது. உருசியாவின் லோவோசெருசுக்கி மாவட்டத்தில் உள்ள மாலி புங்கருவைவ் மலையில் பெலோவைட்டு-(Ce) காணப்படுகிறது.

## மேற்கோள்கள்

பகுப்பு:சோடியம் கனிமங்கள்
பகுப்பு:இசுட்ரோன்சியம் கனிமங்கள்
பகுப்பு:பாசுப்பேட்டு கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:கனிமங்கள்
பகுப்பு:சீரியம் கனிமங்கள்
சுன்சுனூ மக்களவைத் தொகுதி

**சுன்சுனூ மக்களவைத் தொகுதி** (*Jhunjhunu Lok Sabha constituency*) என்பது மேற்கு இந்தியாவில் இராசத்தான் மாநிலத்தில் உள்ள இந்திய நாடாளுமன்ற 25 மக்களவைத் தொகுதிகளில் ஒன்றாகும். சுன்சுனூ தொகுதியின் மக்களவை உறுப்பினராக பிரிஜேந்திர சிங் ஓலா உள்ளார்.

## சட்டமன்றத் தொகுதிகள்
தற்போது, சுன்சுனூ மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேற்கோள்கள்

## வெளி இணைப்புகள்

* 2019 சுன்சுனூ மக்களவைத் தொகுதி தேர்தல் முடிவுகள்

## மேலும் காண்க

* சுன்சுனூ மாவட்டம்
* மக்களவை தொகுதிகளின் பட்டியல்

பகுப்பு:இராசத்தான் மக்களவைத் தொகுதிகள்
பிசுமத்(III) சல்பேட்டு

**பிசுமத்(III) சல்பேட்டு** (*Bismuth(III) sulfate*) என்பது Bi2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். வெண்மை நிறத்தில் நீருறிஞ்சும் தன்மையுடன் இது காணப்படுகிறது. 465 பாகை செல்சியசு வெப்பநிலையில் இது பிசுமத்(III) ஆக்சிசல்பேட்டாக சிதைவடைகிறது. ஆண்டிமனி சல்பேட்டு சேர்மத்தை ஒத்த கட்டமைப்பைப் பிசுமத்(III) சல்பேட்டு பெற்றுள்ளது.

## தயாரிப்பு
பிசுமத்(III) நைட்ரேட்டுடன் கந்தக அமிலத்தைச் சேர்த்து வினைபுரியச் செய்தால் பிசுமத்(III) சல்பேட்டு உருவாகும். பொதுவாக இம்முறையிலேயே பிசுமத்(III) சல்பேட்டு தயாரிக்கப்படுகிறது. 

: 2 Bi(NO3)3 + 3 H2SO4 -> Bi2(SO4)3 + 6 HNO3 

இலித்தியம் பிசுமத்தேட்டு(III) சேர்மத்துடன் கந்தக அமிலத்தைச் சேர்த்து சூடுபடுத்டினால்  பிசுமத்(III) சல்பேட்டின் மற்றொரு பல்லுருவம் உருவாகும்

## பண்புகள்
பிசுமத்(III) சல்பேட்டு 465 °செல்சியசு வெப்பநிலையில் Bi2O(SO4)2 ஆக சிதைகிறது. தொடர்ந்து சூடுபடுத்தினால், இது பல்வேறு பிசுமத் ஆக்சிசல்பேட்டுகளாக சிதைவடைகிறது. 950 °செல்சியசு வெப்பநிலையில் இது பிசுமத்(III) ஆக்சைடாக சிதைகிறது. பிசுமத்(III) சல்பேட்டு தண்ணீரில் நீராற்பகுப்பு அடைகிறது.

## மேற்கோள்கள்

பகுப்பு:பிசுமத் சேர்மங்கள்
பகுப்பு:சல்பேட்டுகள்
துர்ரியா சபீர்

**துர்ரியா சபீர்** (*Durriya Shabbir*) (பிறப்பு: ஜூலை 26,1967) இந்திய வம்சாவளியைச் சேர்ந்த கனடிய பெண் துடுப்பாட்ட வீராங்கனை ஆவார். 2013 பன்னாட்டு துடுப்பாட்ட மகளிர் உலக இருபது20 தகுதி போட்டியில் கனடாவிற்காக விளையாடினார்.

பன்னாட்டுத் துடுப்பாட்ட அவையின் அமெரிக்காவின் தகுதிப் போட்டியில் 153 ஓட்டங்கள் எடுத்த பிறகு 2013 பன்னாட்டு துடுப்பாட்ட மகளிர் உலக இருபதுக்கு-20 தகுதிப் போட்டியில் கனடாவின் தகுதிப் போட்டியில் இவர் முக்கியப் பங்கு வகித்தார்.

## மேற்கோள்கள்

## வெளி இணைப்புகள்
* 
* Profile at CricHQ

பகுப்பு:தமிழ்நாட்டு விளையாட்டு வீராங்கனைகள்
பகுப்பு:சென்னை துடுப்பாட்டக்காரர்கள்
பகுப்பு:வாழும் மக்கள்
பகுப்பு:1967 பிறப்புகள்
மாரியம்மாள் பாலமுருகன்

**மாரியம்மாள் பாலமுருகன்** (*Mariyammal Balamurugan*) (பிறப்பு: ஏப்ரல் 14,2003) தமிழ்நாட்டைச் சேர்ந்த ஒரு இந்திய தொழில்முறை  காற்பந்தாட்ட வீராங்கனை ஆவார். நடுக்கள வீரரான இவர் இந்திய மகளிர் லீக் மற்றும் இந்திய மகளிர் தேசிய கால்பந்து ஆகியவற்றில் கிக்ஸ்டார்ட் அணிக்காக விளையாடுகிறார். *சேது எஃப்சி* மற்றும் *ஈஸ்ட் பெங்கால்* அணிக்காகவும் விளையாடியுள்ளார்.

## ஆரம்பகால வாழ்க்கை.
தமிழ்நாட்டின் சேலம் மாவட்டத்தைச் சேர்ந்த மாரியம்மாள் ஒரு விவசாயக் குடும்பத்தைச் சேர்ந்தவர். இவர் இளம் வயதிலேயே கால்பந்து விளையாடத் தொடங்கினார். மேலும் 2018 கேலோ இந்திய விளையாட்டுப் போட்டிகளில் இருந்து விளையாட ஆரம்பித்தார்.

## தொழில் வாழ்க்கை
மாரியம்மாள் 16 வயதுக்குட்பட்டோருக்கான தகுதிப் போட்டிகளில் இந்தியாவை பிரதிநிதித்துவப்படுத்தியுள்ளார். பிரேசில் அணிக்கு எதிரான மனௌசில் நடைபெற்ற 2021 சர்வதேச மகளிர் கால்பந்து போட்டியில் வயது வந்தோருக்கான சவர்வதேசப் போட்டியில் அறிமுகமானார். ஜனவரி 2022 இல், ஆசிய கால்பந்து கூட்டமைப்பின் மகளிர் ஆசிய கோப்பையில் விளையாட இந்திய அணியில் இடம் பெற்றார்.

## மேற்கோள்கள்

## வெளி இணைப்புகள்
* Mariyammal Balamurugan

பகுப்பு:தமிழக காற்பந்தாட்ட வீரர்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:சேலம் மாவட்ட மக்கள்
பகுப்பு:வாழும் மக்கள்
பகுப்பு:2003 பிறப்புகள்
வாணியம்பாடி அதிதீசுவரர் கோயில்

**அதிதீசுவரர் கோயில்** (*Athitheeswarar Temple*) என்பது தமிழ்நாடின், திருப்பத்தூர் மாவட்டம் வாணியம்பாடியில் உள்ள ஒரு சிவன் கோயில் ஆகும். இக்கோயிலின் மூலவர் அதிதீசுவரர் மற்றும் தாயார் பெரியநாயகி ஆவர். தலவிருட்சம் அகண்ட வில்வமரம் ஆகும். தீர்த்தம் சிவ தீர்த்தம் என்று அழைக்கப்படுகிறது. 

## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, இந்தியாவின் தமிழ்நாட்டில் திருப்பத்தூர் மாவட்டத்தின் 
வாணியம்பாடி பகுதியில் அதிதீசுவரர் கோயில் அமையப் பெற்றுள்ளது.

## தொன்மக் கதை
பிரம்மாவுக்கும் அவர் மனைவி சரசுவதிக்கும் ஒரு சமயம் பேச்சில் விபரீதம் ஏற்பட்டு, சரசுவதி தன்னை ஏளனம் செய்ததாகத் தவறாகக் கருதிய பிரம்மா அவளைச் சபித்தார். அதனால் தன் நாக்கு வன்மையையும் பேச்சு வலிமையையும் இழந்து ஊமையான சரசுவதி, பூலோகத்தில் திருமறைக்காடு (தற்போதைய வேதாரண்யம்) பகுதிக்கு வந்து, தன் ஊமை நிலை மாறிட, அங்குள்ள கோயிலில் வீற்றிருந்த அம்பாளிடம் வீணை வாசித்துக் காட்ட, அந்த அம்பாளின் இனிமையான குரல் தன் வீணை நாதத்தை விட அற்புதமாக இருந்ததால் வாணி வீணை மீட்டுவதை நிறுத்தி அவ்விடத்தை விட்டு அகன்று, சிருங்கேரி சென்று விட்டாள்.

தன் சாபத்தால் சரசுவதி ஊமை நிலை அடைந்ததை எண்ணி வருந்திய பிரம்மா, பூலோகத்தில் அவள் இருக்குமிடத்தை அறிந்து, சிருங்கேரி வந்து அவளிடம் மனம் வருந்தினார். பின்னர் இருவரும் தற்போதைய வாணியம்பாடி பகுதிக்கு வந்து, அங்குள்ள சிவ தீர்த்தத்தில் நீராடி, இத்தலத்தில் வீற்றிருக்கும் அதிதீசுவரரையும் பிருஹன்நாயகி தாயாரையும் வணங்கி, பூசைகள் செய்து, தங்கள் குறைகள் போக்கிட வேண்டினர்.

அவற்றால் அகமகிழ்ந்த சிவன் அவர்கள் முன் தோன்றி, அவர்கள் குறைகளைக் களைந்து, சரசுவதியான வாணியிடம் பாடல் ஒன்று இசைக்கச் சொல்ல, வாணியும் பாட இறைவன் அருள்புரிந்தார். ஆகவே, இவ்விடம் 'வாணிப்பாடி' என்று அழைக்கப்பட்டு, பின்னர் 'வாணியம்மைபாடி' என்றாகி, அதன் பிறகு பெயர் மருவி, 'வாணியம்பாடி' என்றாயிற்று.

## கோயில் அமைப்பு
இத்தலத்தில் ஈசன் சுயம்புலிங்கமாக மேற்கு நோக்கி உள்ளார். பெரியநாகி அம்மன் தெற்கு நோக்கி உள்ளார். இக்கோயிலில் தட்சிணாமூர்த்தி, மான், மழு ஏந்தி யோக பட்டையுடன் சின்முத்திரை கொண்டு வீற்றிருப்பது சிறப்பாகும்.

இக்கோயிலில், ஐந்து நிலைகள் கொண்ட இராஜ கோபுரம் கிழக்குத் திசையிலும், மூன்று நிலைகள் கொண்ட கோபுரம் மேற்குத் திசையிலும் கட்டப்பட்டுள்ளன.

## இதர தெய்வங்கள்
சங்கரநாராயணர், தட்சிணாமூர்த்தி, சரசுவதி, சப்தரிஷி மாதாக்கள் (பிராமி, மகேசுவரி, கௌமாரி, சாமுண்டி, வைஷ்ணவி, வாராகி, இந்திராணி), துவார கணபதி, வள்ளி தேவசேனா சமேத சுப்பிரமணியர், ஐயப்பன் மற்றும் காலபைரவர் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

பகுப்பு:திருப்பத்தூர் மாவட்டத்தில் உள்ள சிவன் கோயில்கள்
பூசா மாவட்டம்

**பூசா மாவட்டம்** (மலாய் மொழி: *Daerah Pusa*; ஆங்கிலம்: *Pusa District*) என்பது மலேசியா, சரவாக் மாநிலத்தில்; பெத்தோங் பிரிவில் உள்ள ஒரு மாவட்டமாகும். பூசா மாவட்டத்தின் தலைநகரம் பூசா *(Pusa)* நகரம். 

சரதோக் மாவட்டத்திற்கு அருகில் அமைந்துள்ள இந்த மாவட்டம், பெரும்பான்மையாக பூர்வீக மீன்பிடிக் கிராமங்களைக் கொண்டுள்ளது. இங்கு வசிப்பவர்களின் முக்கியத் தொழில் மீன்பிடித்தல் ஆகும்.

## பொது

பூசா நகரம் "ஈக்கான் தெருபோக்" *(Ikan Terubok)* என்று அழைக்கப்படும் வெங்கணை *(Toli shad)* மீன்களுக்கும்; மற்றும் "கூலா அப்போங்" *(Gula Apong)* என்று அழைக்கப்படும் பனை சர்க்கரைக்கும் *(Palm Sugar)* பிரபலமானது.

## மேற்கோள்கள்

## மேலும் காண்க
* சரதோக் மாவட்டம்
* பெத்தோங் பிரிவு
* மலேசியாவின் மாவட்டங்கள்
* பெத்தோங் மக்களவைத் தொகுதி

## வெளி இணைப்புகள்

பகுப்பு:சரவாக் மாவட்டங்கள்
பொட்டாசியம் குளோரைட்டு

**பொட்டாசியம் குளோரைட்டு** (*Potassium chlorite*) என்பது KClO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். குளோரசு அமிலத்தினுடைய பொட்டாசியம் உப்பாக இது வகைப்படுத்தப்படுகிறது. வெள்ளை நிறத்தில் தூளாக காணப்படுகிறது. பொட்டாசியம் குளோரைட்டின் நீரற்ற வடிவம் வெப்பம் அல்லது கதிர்வீச்சு (குறிப்பாக காமா கதிர்கள்) முன்னிலையில் எளிதில் சிதைவடைகிறது. 

## பண்புகள்
பொட்டாசியம் குளோரைட்டு என்பது நிறமற்ற நீருறிஞ்சும் படிகமாகும். காற்றில் கரையும். வெப்பப்படுத்தும்போது இது பொட்டாசியம் குளோரைடு மற்றும் ஆக்சிசனாக சிதைந்து, ஒளியை வெளியிடுகிறது.

:::KClO2 -> KCl + O2

பொட்டாசியம் குளோரைட்டு cmcm இடக்குழுவில் நேர்சாய்சதுரப் படிகங்களாக  உருவாகிறது. அறை வெப்பநிலையில் சில மணிநேரங்களில் சிதைந்து போகிறது.  இது ஒரு ஆக்சிசனேற்ற முகவருமாகும்.

## தயாரிப்பு
பொட்டாசியம் குளோரைட்டு தயாரிப்பதற்கான சில முறைகள்:

பொட்டாசியம் குளோரேட்டை வெப்பச் சிதைவுக்கு உட்படுத்தி பொட்டாசியம் குளோரைட்டு தயாரிக்கப்படுகிறது. 

::2KClO3 -> 2KClO2 + O2

பொட்டாசியம் ஐதராக்சைடும் குளோரிக்கு அமிலமும் வினை புரிந்தும்  பொட்டாசியம் குளோரைட்டு உருவாகும்.

:::HClO2 + KOH -> KClO2 + H2O

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:குளோரைட்டுகள்
முக்கா மாவட்டம்

**முக்கா மாவட்டம்** (மலாய் மொழி: *Daerah Mukah*; ஆங்கிலம்: *Mukah District*) என்பது மலேசியா, சரவாக் மாநிலத்தில்; முக்கா பிரிவில் உள்ள ஒரு மாவட்டமாகும். முக்கா மாவட்டத்தின் தலைநகரம் முக்கா *(Mukah)* நகரம்.

1911-இல் ஜேம்சு புரூக் வம்சாவளியினர் காலத்தின் போதே ​​முக்கா நகரம் செயல்பாட்டில் இருந்தது. ​​முக்கா நகரம் அப்போது மூன்றாம் பிரிவின் அதிகாரத்தின் கீழ் இருந்தது. அந்தக் கட்டத்தில் மூன்றாம் பிரிவின் ஆணையராக இருந்தவர் என்றி எர்பர்ட் கோர்ட்ரைட் *(Henry Herbert Kortright).* 

## பொது

மார்ச் 1, 2002-இல் முக்கா மாவட்டம் நிறுவப்பட்டபோது, ​​அதன் ஆட்சி வரம்பு 5,020 சதுர கிலோமீட்டரில் இருந்து 2,536 சதுர கிலோமீட்டராகக் குறைக்கப்பட்டது.

## வரலாறு

மெலனாவு மக்கள்தான் முக்காவில் முதன்முதலில் வாழ்ந்த பழங்குடியினக் குழுவாகும். முக்காவின் தொடக்கக்கால ஆவணங்கள் மயாபாகித் பேரரசின் வரலாற்றில் காணப்படுகின்றன. "மெலனோ" என்று அழைக்கப்படும் ஓர் இடம் மயாபாகித் பேரரசுக்குத் திறை செலுத்தியாகவும் அறியப் படுகிறது. 

பின்னர் மெலனோ எனும் அந்த இடம் 13-ஆம் நூற்றாண்டில் புரூணை பேரரசின் ஒரு பகுதியாக மாறியது. 1860-இல், அந்த இடம் சரவாக் வெள்ளை இராஜாக்களுக்கு விற்கப்பட்டது.

## மேற்கோள்கள்

## மேலும் காண்க
* முக்கா
* முக்கா பிரிவு
* மலேசியாவின் மாவட்டங்கள்
* பெத்தோங் மக்களவைத் தொகுதி

## வெளி இணைப்புகள்

பகுப்பு:சரவாக் மாவட்டங்கள்
ஒலிகோடான் வெனசுடசு

**ஜெர்டன் ஓலைப் பாம்பு** என்றும் கரும்புள்ளி ஓலைப் பாம்பு என்றும் அழைக்கப்படும் ***ஒலிகோடான் வெனசுடசு*** (*Oligodon venustus*) இந்தியாவில் மேற்குத் தொடர்ச்சி மலையில் (கோவா தெற்கில்) காணப்படும் ஒரு பாம்பு சிற்றினமாகும். சிறிய வகையான ஜெர்டன் ஓலைப் பாம்பு 0.35 மீ நீளம் வரை வளரக்கூடியது. உருளை வடிவ உடலைக் கொண்டது. இதன் தலை குறுகியது. முதுகுபுற செதில்கள் மென்மையானவை. இந்தியத் துணைக் கண்டத்தில் காணப்படும் இந்த பாம்பு விசமற்றது. 

## மேற்கோள்கள்

## மேலும் வாசிக்க

* ஜெர்டன், டி. சி. 1853 இந்திய தீபகற்பத்தில் வசிக்கும் ஊர்வனவற்றின் பட்டியல். பகுதி 2. ஜே. ஆசியாட். S. பெங்கால் xxii: 522-534 [1853]

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
பகுப்பு:ஒலிகோடான்